الثروه السمكيه فى مصر واحده من أهم مصادر الدخل القومى و مصدر من مصادر البروتين الآمن و اللى بيوفر الاحتياجات الغذائيه داخليا و بينمى صناعات تانبه. و بتشغل المصايد السمكيه فى مصر مساحات واسعه بتزيد على 13 مليون فدان 150% من الأرض الزراعيه, و بتتنوع المصادر بحسب طبيعتها, فمنها البحار, كالبحرين الأحمر و المتوسط, و منها البحيرات و بتشمل بحيرات المنزله, والبرلس, والبردويل, وإدكو وقارون ومريوط والبحيرات المره, وملاحه بور فؤاد, و منها مصادر المياه العذبه و بتشمل على نهر النيل بفرعيه و الترع و المصارف و مصادر اصطناعيه زى بحيره ناصر و بحيره الريان و المزارع السمكيه. مساحه المصايد 11 مليون فدان, و بتضم البحرين الأحمر و المتوسط, و على الرغم من المساحه الكبيره اللى بتشغلها بس الانتاج السمكى فيها متدنى بالمقارنه بمساحتها. بتبلغ المساحه الصالحه للصيد فى البحر الأحمر 4.4 مليون فدان, و بتمتد شواطئها بطول ألف كيلو متر و بتشمل على مناطق الطور ودهب بمحافظه جنوب سيناء, و الغردقه بمحافظه البحر الأحمر, و داخل و خارج خليج السويس بمحافظه السويس.